Erica Ngozi Nlewedim tí a bí ní ọjọ́ kẹtàlá Osú kẹta Ọdún 1994 jẹ́ ọmọ orílẹ̀ ède Nàìjíríà, àríwòse, gbajúgbajà asàfihàn orí amóhùnmáwòran àti alákóso Beluxia hair. Ó jáwé olúborí níbi ìdíje àwọn ọmọbìrin tí ó rẹwà jùlọ ní orílẹ̀ ède Nàìjíríà ní ọdún 2014 tí wọ́n sì yán láti jẹ́ ọ̀kan lára akópa nínú gbajúgbajà Ètò "Big Brother Naija (season 5) (Lock Down Edition)" A bí Erica sínú ẹbí Eric Ike Nlewedim ní Umuahia ní ìpínlẹ̀ Abia ní agbègbè ilà oòrùn Nàìjíríà. Ó dàgbà sí ìlú Èkó. Ó jẹ́ akẹ́ẹ̀kọ́ jáde ilé ẹ̀kọ́ girama Victory Grammar School tí ó sì tẹ̀ síwájú ẹ̀kó rẹ̀ ní ilé ẹ̀kọ́ gíga Covenant University níbi tí ó ti kẹ́ẹ̀kọ́ jáde gẹ́gẹ́ bí alámòójútó òwò síse, ó sì tún tẹ̀ síwájú láti lọ kẹ́ẹ̀kọ́ ní Met Film School ní London. Àríwóse Erica bẹ̀rẹ̀ isẹ́ rẹ̀ pẹ̀lú ìfẹ́ tí ó ní sí isẹ́ àríwòse tí ó sì ní ilé isẹ́ rẹ̀ Beluxia hair.